Gunnar Eklund

Gunnar Eklund (6. marraskuuta 1916 Eckerö – 23. toukokuuta 2009, Maarianhamina, Ahvenanmaa) oli Viking Line -yhtiön perustaja ja merenkulkuneuvos. Hän aloitti uransa merellä kansipoikana ja matruusina Åland II -aluksella, ja 1930-luvun lopulla hän kiersi kolme kertaa Australian ympäri Pamir-nelimastoparkin timpurina ja konemiehenä. Eklund valmistui merikapteeniksi vuonna 1946. Saatuaan keuhkosairauden hän joutui lopettamaan kylmälastialus Korsön päällikkönä 1957. Hän hankki omistukseensa merikapteeni Henning Rundbergin kanssa höyrylaiva Dinardin, jolle annettiin nimeksi S/S Viking. He aloittivat liikennöinnin nimellä Vikinglinjen 1. kesäkuuta 1959. Liiketoiminnallisten erimielisyyksien jälkeen Eklund perusti vuonna 1963 uuden yrityksen Ålandsfärjan AB, josta tuli myöhemmin SF Line ja viimein Viking Line.

Presidentti Urho Kekkonen myönsi Eklundille merenkulkuneuvoksen arvonimen vuonna 1979.Pär-Henrik Sjöström: Tie meren yli: uranuurtajasta markkinajohtajaksi, s. 139. Göteborg: Breakwater Publishing, 2019.  Eklund toimi Viking Line -varustamon toimitusjohtajana vuoteen 1990 saakka, jolloin hän jäi eläkkeelle.Sjöström 2009, s. 171.

 Lähteet 

Luokka:Ahvenanmaalaiset laivanvarustajat
Luokka:Suomalaiset merikapteenit
Luokka:Viking Line
Luokka:Vuonna 1916 syntyneet
Luokka:Vuonna 2009 kuolleet